Manteniment instal·la nou mobiliari per realitzar exercici en la plaça Les Parretes
20 de juliol 2017

![](/media/pcqoyosv/65dsc_0334-c.jpg)  
  
El departament de Manteniment ha instal·lat a la plaça Les Parretes de Sagunt uns jocs de mobilitat perquè la gent major puga exercitar-se físicament. Este mobiliari, situat en esta plaça de la part nord del riu Palància, consta de diverses màquines, que sumen un pressupost total de 2.358,16 euros (IVA inclòs), per poder realitzar exercicis de mobilitat com pedalejar en una bicicleta estàtica, fer _step_ o dur a terme moviments rotatoris amb els braços. A més, s'han col·locat diversos bancs i una paperera en el mateix recinte.  
  
![](/media/b3xhjoih/66dsc_0323-c.jpg)

![](/media/hialflg3/66dsc_0328-c.jpg)  
  
Tal com afirma el regidor de Manteniment, Pepe Gil, es tracta d'un mobiliari destinat a l'ús i gaudi de tota la ciutadania, però especialment per a la gent gran: "**Fa tan sols un parell de dies s'han acabat d'instal·lar els jocs biosaludables que s'han posat en la plaça de Les Parretes. L'Equip de Govern, pràcticament des que va entrar, està treballant per millorar la salut dels ciutadans i una part important d'ells són la gent major que fa exercici físic, que camina pels diferents jocs i que, a més, disposa de màquines per poder fer exercici**".

 ![](/media/ttqpk5e2/66dsc_0321-c.jpg)

  
Esta instal·lació se suma a altres adequacions de la mateixa finalitat que s'han construït en el municipi, tant a Sagunt com al Port de Sagunt. Recentment, els ciutadans poden gaudir d'una gran àrea esportiva enjardinada entre l'avinguda 3 d'Abril i l'avinguda Sindicalista Miguel Lluch al Port de Sagunt, així com d'una instal·lació similar a la de Les Parretes en la plaça de la Travessa de Sagunt.  
  
Segons Pepe Gil, esta instal·lació s'emmarca en un projecte de la Conselleria que cerca millorar i potenciar els hàbits saludables de la ciutadania: “**Ens consta que la Conselleria de Sanitat està intentant implantar una sèrie d'itineraris saludables: passejar amb la gent gran, ensenyar les diferents màquines que hi ha i, d'esta forma, que les persones majors puguen fer exercicis de rehabilitació o de millora de l'estat de salut particular**".  
  
![](/media/wpdgpddt/66dsc_0333-c.jpg)  

*   [](http://www.facebook.com/sharer.php?u=https://aytosagunto.es/va/actualitat/manteniment-instal-la-nou-mobiliari-per-realitzar-exercici-en-la-plaça-les-parretes/ "Facebook")
*   [](http://twitter.com/share?url=https://aytosagunto.es/va/actualitat/manteniment-instal-la-nou-mobiliari-per-realitzar-exercici-en-la-plaça-les-parretes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-instal-la-nou-mobiliari-per-realitzar-exercici-en-la-plaça-les-parretes/ "Linked In")
*   [](mailto:?body=https://aytosagunto.es/va/actualitat/manteniment-instal-la-nou-mobiliari-per-realitzar-exercici-en-la-plaça-les-parretes/)